जिला चित्रकूट, ब्लाक रामनगर, गांव बांधी के रहै वाली रश्मि साथै ससुराल वाले 23 मई का खूबै मारपीट करिन। यहिके रपट मऊ थाना मा 25 मई का लिखाइगे, पै कारवाही के नाम मा जीरो हवै।
रश्मि का कहब हवै कि बरिया गांव मा शादी चार साल पहिले अनिल साथै भे रहै। मनसवा का एक्सीडेंट तीन साल पहिले होइगा रहै। यहिसे वहिका दिमाग काम नहीं करत आय। मोरे चार छोट छोट बच्चा हवंै। सास उर्मिला अउर जेठानी राधिका घर मा नहीं रहै देत हवै। उई रोजै मारपीट करत हवंै अउर घर से निकारैं मा लाग हवै। कहत हवैं कि तै जहां जाये का होय तौ जा हिंया न रहै देइबै।
जेठानी राधिका का कहब हवै कि वहिका कउनौ नहीं मारत हवै। वा अपने मइके मा रहै चाहत हवै। मऊ थाना के दीवान इन्द्रपाल सिंह का कहब हवै कि रपट लिख लीन गे हवै। जांच कइके कारवाही होइ।
awa_Deva awa_Deva awa_Deva